Feu e l' aisse

thumb
On feu e l' aisse, c' est on feu ki s' fwait dins ene grande lådje tchiminêye, sins stouve.

 Discrijhaedje 
Les schenes sont metowes so des ahesses k' on lome cropecindes.

Li tcholeur pout esse revoyeye dins l' tchambe metowe padrî li tchminêye (li bele plaece), pal voye d' ene take.

Divinltins, on cujheut e feu e l'aisse, tot pindant les tchôdrons avou l' amagnî a cure après on crama.

Ådzeu do feu e l' aisse, gn av li djivå, avou on rabat di tchminêye (bråye, brayire, rabatea…) ki pindeut après.


On pout eto suspinde eto li feu e l' aisse.

 Ahesses d' on feu e l' aisse 
Astok do feu a l' aisse, gn aveut tofer les fiers di murea
 l' ecnêye
 li trait-feu
 li graweye
 ene schovlete

Pus vî, gn aveut cobén ene damjhele : c' est ene usteye di fier ki s' agritchive å crama; li boket do dzeu agritchî å crama, did la deus bresses ki dschindèt, et å dzo on boket d' coûtchî kelzès radjond, å mitan do boket d' coûtchî i gn a-st on rond (di coûtchî eto).

Dins l' aisse, gn a eto les cropecindes.

Po resprinde on feu k' eva, gn a l' shoflete.

Categoreye:Måjhon
Categoreye:Decoråcion
Categoreye:Feu